<<เส้นทางนักลงทุน>>

     ห้าง Union Mall ชั้น 3 โซน B ใกล้บันไดเลื่อน 

<<โบรกเกอร์จอมแทคติคชี้นำ>>

     น้อง GB และทีมงานมาเยือนห้างที่มีคนพลุกพล่านมากๆจริงๆ หลังจากแอบเมียงมองร้านนี้มานาน เพราะด้วยแรงโฆษณาที่ถาโถมในวงในซะน่าทาน เราก็เฝ้าว่าอยากไปพบพานในเร็ววัน เราเดินหาอยู่พักนึง ทีมงานว่า ไหงบอกเจ้าถิ่น โดนท้วงติงอย่างรุนแรง ช่างน่าขายหน้าจริงๆ 555+ ร้านแอบๆมาอยู่ในโซนจุดจำหน่ายเสื้อผ้าและรองเท้า ซึ่งเยื้องตรงหน้าร้านที่ให้เช่าชุดไปงานแต่งงานนิดๆ อันจัดว่า เจ้าของร้านเด็ดดวงยากลืมเลือน ???????????? (นอกเรื่องตลอด 555+ )

     Bon Bon เป็นภาษาฝรั่งเศษ อ่านว่า บงบง ซึ่งแปลว่า ดี๊..ดี (กรุณาทำเสียงสูงตามแบบน้องไอซ์ 555+)ส่วนถ้าเป็น เป็นภาษาอังกฤษ อ่านว่า บอนบ็อน แปลว่า ขนมหวาน ซึ่งดูแล้วเจ้าของร้านก็เลือกคำได้ดีครับ เพราะสื่อความหมายได้ดีทั้ง 2 อย่าง (ทุกวันนี้ยังไม่รู้เลย ตกลงอ่านว่าอะไรกันแน่ 555+) แต่ถ้ามองด้วยรูปแบบและลวดลายงามๆแล้ว คงพอทราบกันได้ว่า เชฟขนมคงไปจัด คอร์ส Le Cordon Bleu มาอย่างแน่นอน 555+ เมนูในร้านที่ดูลงตัวดีไม่เบา ด้วยเครื่องดื่มประเภทกาแฟ, ชา, Freppe, Smoothies และ Soda ที่ดูจากค่าเสียหายเริ่มต้น เพียง 40 กว่าบาทแล้ว ล่อตาล่อใจไม่ธรรมดา หันหน้ามามองขนมหวานกันบ้าง ทั้ง Crepe cake, Cheese cake  เป็นต้น สไตล์ฝรั่งเศษ ที่ดูน่าทานตามแบบฉบับ พร้อมไม่น่าพลาดกับ Set toast, Moose cake และ Lava ที่น่าตาน่าทาน จากที่ทีมงานวิเคราะห์เม่าปีกเหล็กของเรา บอกราคาเปิดตัวน่ารักน่าลุ้น จัดมาวัดใจกันดูพอหอมปากหอมคอกันจ๊ะ...

<<ตัวเก็งจากโพยเทพ เพื่อหนีติดดอย 555+>>

     - Bon Bon signature ( 65 บาท ) ????????????????: กาแฟสดตามสไตล์ของร้าน ที่กลิ่นค่อนข้างน่ารัก แม้จะเป็นแบบเย็น กาแฟที่ปรุงแต่งจากสูตรเด็ดของร้านนำมา Shake กับน้ำแข็ง และปิดท้ายด้วยการใส่ฟองอากาศแทรกเข้าไปในบอดี้ เพื่อเพิ่มรสสัมผัสให้มีความลื่นละมุน จากฝีมือ Barista สุดหล่อ ทำให้ After test ของกาแฟแก้วนี้ ดูมีอะไรซ่อนอยู่อย่างน่าสนใจ แม้ค่าตัวจะดูต่ำต้อย แต่ดีงามไม่น้อย น่าประทับใจครับ....

     - Banoffee chocco freappe ( 85 บาท ) ????????????: ช็อกโกแลตที่ผสมกับไซรัปคารเมลนำไปปั่นจนเนื้อเนียนเข้ากันดี ไม่มีเกร็ด เนื้อออกเข้มข้น เหนียมหนึบดีใช้ได้ ให้รสหวาน มันๆ ได้ใจพอควร ประดับด้วยกล้วยหอมหั่น และช็อกโกแลตชิพด้านบน ปิดท้ายด้านบนราดไซรัป เพิ่มความหวานมัน เข้มข้น ดีใช้ได้เลยครับ

     - Santa cat set ( 139 บาท ) ????????????: แมวเหมียวจมูกฟ้าสุดน่ารักต้อนรับเทศกาลคริสมาสท์ (คนอ่านถาม : ดองรีวิวอีกแล้วใช่ไหมค่ะ ...555+) ช็อกโกแลตมูสเนื้อบางเบา ออกหวาน ขม เข้มดีใช้ได้ เนื้อละมุนๆละเอียดพอควร ห่อหุ้มคุ้มกันช็อกโกแลตที่หวาน เข้มเป็นก้อนใหญ่อยู่ด้านใน ให้ได้ Surprise กับตับไตของน้องเหมียว 555+ มีหมวกวิปครีมและสตรอเบอร์รี่สดประดับไว้ด้านบนๆ ทานคู่กับคัสตาร์ดที่มีแยมสตรอเบอร์รี่สีสวยนอนทับอยู่ด้านบน ให้รสเปรี้ยวและหวานตัดกัน นุ่มๆลื่นๆหยุ่นๆพอดิบพอดี และมีเพื่อนไอศครีมวานิลลาก้อนโต เนื้อเหลืองขาวสวย เนียนพอได้ รสหวาน หอมธรรมดาครับ

<<ปิดตลาดซื้อขาย เขียวหรือแดงมาลุ้น>>

     >รสชาติ – 3.5/5 : กาแฟทำได้ดีแล้วครับ มีความเป็นเอกลักษณ์ดีใช้ได้ รส กลิ่น บอดี้ after test มาในเกณฑ์ดีเลย อีกแก้วยังไม่ประทับใจมากนัก รู้สึกยังธรรมดาไปหน่อย ไอเดียดีแล้ว เข้มข้นปานกลาง แต่กลิ่นไม่มา และยังสื่อไม่ถึงรสของปลายทางครับ ส่วนขนมยังไม่สุดเช่นกันครับ ยังไม่เข้มข้น หวานมันดั่งความพึงพอใจ รสชาติดีใช้ได้ วัตถุดีจัดเต็มพอสมควร  ความหอมยังไม่ชัดเด่น สีสีนน่าทานดีใช้ได้ครับ ด้วยความเคารพ...

     >ราคา – 4/5 : คบหาได้ ฉันมิตรสนิท ราคานุ่นจนน่าสนใจไม่น้อยเลย (ในบางเมนู 555+) คุณภาพอยู่ในเกณฑ์ดี น่าพึงพอใจทั้งวัตถุดิบและปริมาณ ขนมปริมาณดูเหมาะสมโอเค คุณภาพดูดีใช้ได้ แม้ยังไม่ว้าวแบบปากกว้างก็ตาม น้ำดื่มฟรีมีให้บริการตัวเอง เจอไปแค่นี้ น้อง GB ก็ Happy ดี๊ดีแล้วจ๊ะ

     >บรรยากาศ – 3.5/5 : ร้านขนาดพอดีๆครับ ไม่ได้กว้างขวางใหญ่โตมากมายแต่ก็นั่งสบายๆพอสมควร ด้วยเก้าอี้สีแดงแปร๊ดแต่นั่งนิ่มๆนุ่มๆดี ทานกับโต๊ะแบบกลม 5-6 ที่ ที่ค่อนข้างเล็กไปนิด วางขนมน้ำทีนี่เต็มโต๊ะไม่เบา 555+ แอร์เย็นสบายๆ เป็นระเบียบและสะอาดสะอ้านดีครับ

     >บริการ – 4.5/5 : น้องที่ต้อนรับเราและ Barista ที่คาดว่าจะเป็นเจ้าของร้าน ดูแลเราเป็นอย่างดีครับ ยิ้มแย้มแจ่มใสและพูดจาสุภาพเรียบร้อย แม้จะออกเบาๆไปหน่อย 555+ ให้คำแนะนำดี นำเสิร์ฟถึงโต๊ะ ท่าทางดีงาม ประนบน้อม ขอบคุณทุกกระบวนท่าของเรา 555+ เชียร์แขกดีใช้ได้ น่าเสียดายไปหน่อย ถ้าบอกเรื่องน้ำดื่มฟรีที่หัวมุมเพิ่ม สำหรับลูกค้าที่เข้ามาแล้ว จะดีงามไม่น้อยครับ การเตรียมอาหารรวดเร็วดีใช้ได้ สถานที่จอดรถพอพึ่งพาได้ในระดับนึงครับ

<< ประกาศผลประกอบการ >>

     ลงทุนแล้ว ดูแลดี มีกำไรแบบนี้ พี่ต้องตามติดผลกันยาวๆแน่จ๊ะ

 ===================================

     “ รีวิวทุกฉบับ ไม่เหมาะสำหรับเจ้าของร้านใจแคบ หลงใหล หมกมุ่น และผู้ที่ไม่รู้จักผิดชอบชั่วดีของตนเอง โปรดอย่าทำตัวโลกแคบ ควรหัดเปิดหูเปิดตาเปิดกะลาเปิดใจกันบ้าง เพื่อการปรับปรุงในทุกๆด้าน ลูกค้าคือพระเจ้า พระเจ้ามีดี มีงี่เง่าบ้าง มันเป็นเรื่องปกติ แต่...พระเจ้าเอาตังมาให้คุณใช้ ไม่ได้ขอทานฟรีนะครับ ”

Just enjoy it…!!!  Flamboyant and frank review by GB.

